ಟ್ರೆಡಿಷನಲ್‌ ಅನಿಮೇಶನ್‌ (ಇದು ಸೆಲ್‌ ಅನಿಮೇಶನ್‌ ಅಥವಾ ಹ್ಯಾಂಡ್‌-ಡ್ರಾನ್‌ ಅನಿಮೇಶನ್‌ ಎಂದೂ ಕರೆಯಲ್ಪಡುತ್ತದೆ.)ರೇಖಾ ನಕ್ಸೆಗಳ ಮೂಲಕ ಚಿತ್ತ್ರಕೋಶ ರಚನೆ ಎನ್ನುವುದು 20ನೇ ಶತಮಾನದ ಬಹುತೇಕ ಅನಿಮೇಶನ್ ಚಿತ್ರಗಳಲ್ಲಿ ಬಳಸಲಾದ ತಂತ್ರಗಾರಿಕೆ . 
ಟ್ರೆಡಿಷನಲ್‌ ಅನಿಮೇಶನ್‌ ಚಿತ್ರದಲ್ಲಿ ಪ್ರತಿಯೊಂದಕ್ಕೂ ಚೌಕಟ್ಟುಗಳನ್ನು ನಿರ್ಮಿಸಲಾಗುತ್ತದೆ. ಮೊದಲು ಕಾಗದದ ಮೇಲೆ ಬಿಡಿಸಿದ ಚಿತ್ರಗಳ ಛಾಯಾ ಚಿತ್ರ ಅಥವಾ ಛಾಯಾ ಪ್ರತಿಗಳನ್ನು ಬಳಸಲಾಗುತ್ತದೆ. 
ಚಲನೆಯ ಭ್ರಮೆಯನ್ನು ಉಂಟುಮಾಡಲು ಪ್ರತಿಯೊಂದೂ ಚಿತ್ರ ಬರಹವು ತನ್ನ ಹಿಂದಿನ ಫ್ರೇಮ್‌ಗಿಂತ ಸ್ವಲ್ಪ ಭಿನ್ನವಾಗಿರುತ್ತವೆ. ಅನಿಮೇಟರ್‌ಗಳು ಬಿಡಿಸಿದ ಚಿತ್ರಗಳನ್ನು ಸೆಲ್‌ ಎಂದು ಕರೆಯುವ ಪಾರದರ್ಶಕ ಅಸಿಟೇಟ್‌ ಹಾಳೆಗಳ ಮೇಲೆ ನೆರಳಚ್ಚು(ಝರಾಕ್ಸ್ )ಪ್ರತಿ ತೆಗೆಯಲಾಗುತ್ತದೆ. ನಂತರ ಚಿತ್ರಿಸಲಾದ ರೇಖೆಗಳ ಒಳಗೆ ಈಗಾಗಲೇ ನಿರ್ಧರಿಸಿರುವ ಬಣ್ಣ ಅಥವಾ ಧ್ವನಿ ತುಂಬಲಾಗುತ್ತದೆ. 
ಪಾರದರ್ಶಕ ಅಸಿಟೇಟ್ ಹಾಳೆಗಳಲ್ಲಿನ ಚಿತ್ರಕೋಶಗಳ ಛಾಯಾಗ್ರಹಣದ ನಂತರ ಅವುಗಳ ಆಕಾರಕ್ಕೆ ಹೋಲಿಕೆಯಾಗುವ ಹಿನ್ನಲೆ ವರ್ಣದ ವೇದಿಕೆಯಲ್ಲಿ ಚಿತ್ರಿಸಲಾಗುತದೆ.ಇದರಲ್ಲಿ ತಿರುಗುವ ಇಲ್ಲವೆ ಕೊಕ್ಕೆ ಆಕಾರದ ಕ್ಯಾಮರಾ ಬಳಸಿಕೊಳ್ಳಲಾಗುವುದು. 
ರೇಖಾ ಚಿತ್ರಗಳ ಬಳಕೆ ಟ್ರೆಡಿಷನಲ್‌ ಸೆಲ್‌ ಅನಿಮೇಶನ್‌ ಪದ್ಧತಿಯು 21ನೇ ಶತಮಾನದ ಆರಂಭದೊಂದಿಗೆ ಗತಿಸಿಹೋಯಿತು. 
ಇಂದಿನ ಅನಿಮೇಶನ್ ಚಿತ್ರ ಮತ್ತು ಹಿನ್ನೆಲೆಗಳನ್ನು ಪರಿಷ್ಕರಿಸಿ ಕಂಪ್ಯೂಟರ್‌ಗಳಲ್ಲಿ ದಾಖಲಿಸಲಾಗುತ್ತದೆ, ಇಲ್ಲವೇ ಉಪಕರಣಗಳ ನೆರವಿನಿಂದ ನೇರವಾಗಿ ಕಂಪ್ಯೂಟರ್‌ನಲ್ಲೇ ಚಿತ್ರ ಬಿಡಿಸಲಾಗುತ್ತದೆ. 
ಕ್ಯಾಮೆರಾ ಚಲನೆ ಮತ್ತು, ವಿಶೇಷ ಪ್ರಭಾವ ಒದಗಿಸಲು ಚಿತ್ರಗಳಿಗೆ ಬಣ್ಣ ತುಂಬಲು ವೈವಿಧ್ಯಮಯ(ತಂತ್ರಜ್ಞಾನ) ಸಾಫ್ಟ್‌ವೇರ್‌ಗಳು ಮಾರುಕಟ್ಟೆಯಲ್ಲಿ ಲಭ್ಯವಿವೆ. ಪೂರ್ಣಗೊಂಡ ಅನಿಮೇಶನ್‌ ಕೃತಿ ವಿವಿಧ ಪ್ರಕಾರದ ಮಾಧ್ಯಮಗಳಲ್ಲಿ ಮೂಡಿಬರುತ್ತದೆ, ಎಂದರೆ ಪಾರಂಪರಿಕ 35 mm ಫಿಲ್ಮ್‌ ಮತ್ತು ಹೊಸ ತಂತ್ರಜ್ಞಾನದ ಡಿಜಿಟಲ್‌ ವಿಡಿಯೋಗಳಲ್ಲಿ 
ಕಾಣಬರುತ್ತದೆ. 
ಟ್ರೆಡಿಷನಲ್‌ ಸೆಲ್‌ ಅನಿಮೇಶನ್‌ನ ಆ "ಛಾಯೆ" ಈಗಲೂ ಉಳಿದುಕೊಂಡಿದೆ. ಅಲ್ಲದೆ ಕ್ಯಾರೆಕ್ಟರ್‌ ಅನಿಮೇಟರ್‌ನ ಕೆಲಸಕಾರ್ಯ ಸುಮಾರು 70ಕ್ಕೂ ಹೆಚ್ಚು ವರ್ಷಗಳಿಂದ ಅದೇ ಸ್ವರೂಪ ಉಳಿಸಿಕೊಂಡಿದೆ. 
ಅಸಿಟೇಟ್ ಪಾರದರ್ಶಕ ಹಾಳೆಗಳ ಉಪಯೋಗ ಇನ್ನ ಆಚರಣೆಯಲ್ಲಿದೆ. 
ಕೆಲವು ಅನಿಮೇಶನ್‌ ನಿರ್ಮಾಪಕರು ಸೆಲ್‌ ಅನಿಮೇಶನ್‌ ಅನ್ನು ವಿವರಿಸಲು "ಟ್ರೇಡಿಜಿಟಲ್‌" ಎಂಬ ಪದ ಬಳಸಿದ್ದಾರೆ. ಇದರಲ್ಲಿ ಕಂಪ್ಯೂಟರ್‌ ತಂತ್ರಜ್ಞಾನದ ಅತಿ ಹೆಚ್ಚು ಬಳಕೆಯಿರುತ್ತದೆ. 
ಟ್ರೆಡಿಷನಲ್‌ ಅನಿಮೇಶನ್‌ ಪೀಚರ್‌ ಫಿಲ್ಮ್‌ಗಳಿಗೆ ಉದಾಹರಣೆಗಳೆಂದರೆ, "ಪಿನೋಚ್ಚಿಯೋ" (ಯುನೈಟೆಡ್‌ ಸ್ಟೇಟ್ಸ್‌, 1940), "ಅನಿಮಲ್‌ ಫಾರ್ಮ್‌" (ಯುನೈಟೆಡ್‌ ಕಿಂಗ್‌ಡಮ್, 1954), ಮತ್ತು "ಅಕಿರಾ" (ಜಪಾನ್‌, 1988).
ಕಂಪ್ಯೂಟರ್‌ ತಂತ್ರಜ್ಞಾನ ಬಳಸಿಕೊಂಡು ನಿರ್ಮಾಣಗೊಂಡ ಟ್ರೆಡಿಷನಲ್‌ ಅನಿಮೇಶನ್‌ ಫಿಲ್ಮ್‌ಗಳೆಂದರೆ, "ದಿ ಲಯನ್‌ ಕಿಂಗ್" (US, 1994) "ಸೆನ್‌ ಟು ಚಿಚಿರೋ ನೋ ಕಾಮಿಕಾಕುಶಿ (ಸ್ಪಿರಿಟೆಡ್‌ ಅವೇ)" (ಜಪಾನ್‌, 2001), "ಟ್ರೆಷರ್‌ ಪ್ಲಾನೆಟ್‌" (USA, 2002) ಮತ್ತು "ಲೆಸ್‌ ಟ್ರಿಪ್ಲೆಟ್ಸ್ ಡಿ ಬೆಲ್ಲೆವಿಲ್ಲೆ" (2003).

ತಂತ್ರಗಳು
3D ಅನಿಮೇಶನ್‌
ಸಾಂಪ್ರದಾಯಿಕ ಅನಿಮೇಶನ್
ಇತರೆ ಅನಿಮೇಶನ್‌ ತಂತ್ರಗಳು